5. Ansøgning fra [adresse]. om kommunegaranti for lån til finansiering 
af diverse anlæg (Åben)
Tidl. politisk behandling
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven og EU’s 
statsstøtteregler
SAGENS INDHOLD
Byrådet skal i denne sag tage stilling til ansøgning fra [adresse]. om kommunegaranti 
til optagelse af to byggekreditter på henholdsvis 15,3 mio. kr. og 3,3 mio. kr., hvilket medfører en samlet 
kommunegaranti på i alt 18,6 mio. kr.
 
Byggekreditterne skal finansiere udgifter til fjernvarmeforsyning af Foldby og udskiftning af ledningsnet i 
området [adresse] og Ringshøj, Hinnerup.  
Der søges ligeledes om kommunegaranti til efterfølgende optagelse af lån til indfrielse af byggekreditterne 
efter anlægsarbejdernes afslutning.
 
Hinnerup Fjernvarme A.m.b.a. ønsker, at byggekreditterne og de endelige lån optages i KommuneKredit 
og det kræver, at Byrådet giver kommunegaranti for både byggekreditterne og de endelige 
lånefinansieringer. 
 
Der søges om kommunegaranti til optagelse af to byggekreditter med en trækningsret på henholdsvis 15,3 
mio. kr. og 3,3 mio. kr. og med en aktuel rentesats på 0,02 % p.a. og herefter en konvertering til to 
fastforrentede lån med en løbetid på 30 år og en aktuel rentesats på 0,81 % p.a. 
 
Anlægsarbejderne forventes afsluttet henholdsvis primo 2022 og ultimo 2021.
VURDERING
[adresse] kan ifølge varmeforsyningsloven give kommunegaranti for lån optaget af 
varmeværker. Kommunegarantien påvirker ikke kommunens egen adgang til at optage lån, og kommunen 
skal heller ikke foretage en deponering af likvide midler.
 
[adresse] skal i henhold til lovgrundlaget opkræve Hinnerup Fjernvarme A.m.b.a. en 
garantiprovision hvert år af restgælden på lånene.
 
Garantiprovisionens størrelse afhænger af, hvilken kreditvurdering Hinnerup Fjernvarme A.m.b.a. kan 
opnå. Virksomheder med en stærk betalingsevne og lav økonomisk risiko skal i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået det konkrete projektforslag, anlægsbeskrivelsen, [adresse] 
A.m.b.a.’s regnskaber, likviditetsbudget og [adresse] prisstatistikker for sammenligning af priser 
Sagsnr. EMN-2021-01873
DokID: 2461648
Sagsbehandler lfri
Byråd
31-08-2021 19:00
med varmeværker i området og på landsplan. Herudover har gennemgangen omfattet udviklingen af 
Hinnerup Fjernvarme A.m.b.a.’s priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.  
 
Hinnerup Fjernvarme A.m.b.a. oplyser, at anlægsinvesteringerne ikke påvirker taksterne.
Teknik- og Miljøudvalget har 8. april 2021 godkendt projektforslaget vedrørende fjernvarmeforsyning af 
Foldby. De øvrige anlægsinvesteringer kræver ikke forudgående godkendelse i Teknik- og Miljøudvalget i 
Favrskov Kommune. 
 
Favrskov Kommunes godkendelse af ansøgning om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Hinnerup Fjernvarme A.m.b.a. Den 
samlede restgæld udgør pt. 93,8 mio. kr.  
 
En årlig provision på 0,40 % af restgælden på de nye lån på i alt 18,6 mio. kr. vil det første år medføre en 
indtægt til Favrskov Kommune på ca. 74.000 kr. Indtægten vil falde i takt med, at Hinnerup Fjernvarme 
A.m.b.a. afdrager på lånene.
INDSTILLING
Den konstituerede direktør for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for to byggekreditter og de efterfølgende konverteringer til to fastforrentede lån på i 
alt 18,6 mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der opkræves en årlig garantiprovision på 0,4 % af restgælden ultimo regnskabsåret på lånet.
BESLUTNING
Økonomiudvalget, 19. August 2021:
Fraværende: Ingen
Indstilles godkendt. 
Byrådet, 31. august 2021:
Fraværende: Sarah Lauridsen
Godkendt.
Bilag
1.
Ansøgning om kommunegaranti fra [adresse]. (2461665)
